cyanic-selkie/wikianc huggingface dataset:
Ligue Nationale de Basket
Λειτουργία
Το πρωτάθλημα αποτελείται από 2 κατηγορίες: την Pro A (Α' Κατηγορία) και την Pro B (Β' Κατηγορία). Η Pro B αποτελείται από 18 ομάδες ενώ η Pro A από 16. Οι ομάδες αναμετρώνται μεταξύ τους σε διπλούς αγώνες (εντός-εκτός έδρας), δηλαδή 30 αγώνες για την κανονική διάρκεια μιας σεζόν στην Pro A και 34 για την Pro B. Με το τέλος αυτής της κανονικής διάρκειας της σεζόν, οι 8 πρώτες ομάδες προκρίνονται για τα play-offs. Αυτά γνώρισαν διάφορες μεταβολές στην λειτουργία τους στη διάρκεια της ιστορίας. Αυτό τον καιρό λειτουργούν ως εξής :
Γεγονότα : All-Star Game & Leaders Cup
Εκτός από τα πρωταθλήματα Pro A και Pro B, η LNB οργανώνει κάθε χρόνο δύο σημαντικά γεγονότα : το All-Star Game, στο οποίο έρχονται αντιμέτωπες μία ομάδα αποτελούμενη από Γάλλους επίλεκτους μπασκετμπολίστες και μια ομάδα από επίλεκτους ξένους, με τον αγώνα να γίνεται τον Δεκέμβριο στο Μπερσύ και το Leaders Cup (πρώην Σεμαίν ντεζ Ας), ένα τουρνουά με άμεσο αποκλεισμό, στο οποίο αναμετρώνται οι οχτώ πρώτες ομάδες στην βαθμολογία του πρωταθλήματος μετά το πέρας του πρώτου γύρου της κανονικής διάρκειας της Pro A.
Τίτλοι της Α' Κατηγορίας (Nationale 1A / Nationale A1 / Pro A)
Στους τελικούς που παίζονται στις έδρες και των δύο φιναλίστ, το σήμα * προηγείται του σκορ της ομάδας που αγωνίζεται εντός έδρας.
Ο αριθμός σε παρένθεση δείχνει τον αριθμό κατακτήσεων της αναφερόμενης ομάδας.
Σχετικά λήμματα
Κατηγορία:Καλαθοσφαίριση στη Γαλλία
Άμπανι Μπάρι Άτσχο
Το Άμπανι Μπάρι Άτσχο (βεγγαλικά: অবনী বাড়ি আছো) είναι ένα ποίημα του Σάκτι Τσατοπαντγιάι. Θεωρείται ένα από τα εμβληματικά ποιήματα της σύγχρονης Βεγγαλικής ποίησης. Περιλαμβάνεται στην πρώιμη συλλογή του ধর্মেও আছো জিরাফেও আছো Dhôrmeo achho jirafeo achho (Είστε στη θρησκεία, Είστε στις καμηλοπαρδάλεις), που δημοσιεύθηκε το 1965.
Παραπομπές
Κατηγορία:Πολιτισμός της Βεγγάλης
Παναγιώτης Χατζηαντώνογλου
Ο Παναγιώτης Χατζηαντώνογλου (γεν. Αιγάλεω 1946) είναι έλληνας εκπαιδευτικός και παράλληλα ποιητής, συγγραφέας, συλλέκτης και μελετητής του ελληνικού λαϊκού και παραδοσιακού τραγουδιού.
Με καταγωγή από τη Μικρά Ασία, από όπου οι γονείς του ήλθαν στην Ελλάδα σαν πρόσφυγες, ο Χατζηαντώνογλου σπούδασε στη Μαράσλειο και το 1973 διορίσθηκε στη δημόσια εκπαίδευση, όπου υπηρέτησε στην Πρωτοβάθμια βαθμίδα έως το 2007 που συνταξιοδοτήθηκε ως Προϊστάμενος "Επί Τιμή".
Το πιο χαρακτηριστικό του έργο είναι "Η δισκογραφία των τραγουδιών του Στ. Καζαντζίδη", με την οποία ασχολήθηκε επί σειρά ετών, που κυκλοφόρησε το 2009 από τις εκδόσεις Asante και εμπεριέχει έναν εμπεριστατωμένο κατάλογο όλων των τραγουδιών του αείμνηστου καλλιτέχνη από δίσκους 33 στροφών, ψηφιακούς δίσκους, αλλά και τους τίτλους έως και τους πρώτους στίχους τους.
Ασχολήθηκε με τη νεοελληνική λογοτεχνία και κείμενά του έχουν δημοσιευθεί σε εφημερίδες και περιοδικά της Αθήνας και της επαρχίας.
Όλα του τα ποιήματα τα δημοσίευε υπό το καλλιτεχνικό ψευδώνυμο "Πάνος Ατταλιώτης", τιμώντας την μικρασιατική του καταγωγή.
Παραπομπές
Κατηγορία:Έλληνες συγγραφείς
Επαρχία Σιρνταρίγια
Η επαρχία Σιρνταρίγια (Сырдария ауданы) είναι μια επαρχία της περιφέρειας Κυζυλόρντα στο στο νότιο Καζακστάν. Το διοικητικό κέντρο της επαρχίας είναι το Τερενοζέκ. Πληθυσμός: 39,559 (εκτίμηση 2013) ; 38,085 (απογραφή 2009)  ; 39,100 (απογραφή 1999).
Παραπομπές
Σιρνταριγια
Κοινότητα Εμπροσνέρου
Η Κοινότητα Εμπροσνέρου είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Εμπρόσνερος. Εκτός από την έδρα της περιλαμβάνει και τον οικισμό Βατουδιάρης. Η απογραφή του 2011 αναφέρει:
Συνολικά η κοινότητα έχει 344 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Ιωσήφ Γιανναράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Χρυσά και ασημένια συλλεκτικά νομίσματα Ευρώ (Κύπρος)
thumb|300px|right|Κυπριακή Δημοκρατία
Τα νομίσματα αυτά έχουν νόμιμη αξία μόνο στην Κύπρο, σε αντίθεση με τα υπόλοιπα κυπριακά νομίσματα ευρώ, τα οποία είναι νόμιμα σε όλες τις χώρες της ευρωζώνης. Αυτό σημαίνει ότι τα χρυσά και ασημένια νομίσματα δεν μπορούν να χρησιμοποιηθούν ως χρήματα σε άλλες χώρες. Επιπρόσθετα, τα νομίσματα αυτά υπερβαίνουν την ονομαστική τους αξία, λόγω του υλικού κατασκευής τους και για το λόγο αυτό δεν χρησιμοποιούνται στις συναλλαγές. Σε αυτό οφείλεται η ονομασία τους ως Συλλεκτικά νομίσματα.
Περίληψη
Το πρώτο κυπριακό ασημένιο νόμισμα ευρώ κόπηκε τον Οκτώβριο του 2008. Ο ακόλουθος πίνακας παρουσιάζει των αριθμό των νομισμάτων που κόβονται ανά έτος. Στο πρώτο μέρος, τα νομίσματα ταξινομούνται ανά μέταλλο κατασκευής και στο δεύτερο ανά ονομαστική αξία.
Παραπομπές
Χ Κατηγορία:Οικονομία της Κύπρου Κατηγορία:Χρυσά νομίσματα Κατηγορία:Αργυρά νομίσματα Κατηγορία:Αναμνηστικά κέρματα ευρώ
Αντώνιος Γεωργιάδης
Ο Αντώνιος Γεωργιάδης είναι Έλληνας οικονομολόγος και πολιτικός. Είναι παντρεμένος και έχει μια κόρη.
Βιογραφικά Στοιχεία
Γεννήθηκε το 1944 στον Άγιο Ισίδωρο Ρόδου. Σπούδασε οικονομικές επιστήμες στην ΑΣΟΕΕ (σήμερα Οικονομικό Πανεπιστήμιο Αθηνών) με υποτροφία του Ιδρύματος Κρατικών Υποτροφιών (ΙΚΥ) και πραγματοποίησε μεταπτυχιακές σπουδές στα Δημόσια Οικονομικά στο Πανεπιστήμιο του Φράιμπουργκ της Γερμανίας με υποτροφία της Γερμανικής Υπηρεσίας Ακαδημαϊκών Ανταλλαγών (DAAD).
Υπήρξε μέλος του ΠΑΣΟΚ από τον Σεπτέμβριο του 1974 και υποψήφιος Βουλευτής Δωδεκανήσου στις εκλογές του Οκτωβρίου του 1974. Διετέλεσε Βουλευτής Δωδεκανήσου (1977-1981) και ορίστηκε Ευρωβουλευτής στο Ευρωπαϊκό Κοινοβούλιο (1980-1982), θέση που διατήρησε με τις ευρωεκλογές του 1981, στις οποίες εξελέγη 4ος κατά σειρά στο ψηφοδέλτιο του ΠΑΣΟΚ. Τον Ιούλιο του 1982 παραιτήθηκε από ευρωβουλευτής επειδή ορίστηκε Υφυπουργός.
Διετέλεσε Υφυπουργός Εθνικής Οικονομίας (1982-1985 και 1987) και Γενικός Γραμματέας του Υπουργείου Βιομηχανίας, Ενέργειας και Τεχνολογίας (1986-1987).
Υπηρέτησε ως Βοηθός Καθηγητή (1975-1976) στη έδρα της Δημόσιας Οικονομικής του Οικονομικού Πανεπιστημίου Αθηνών (πρώην ΑΣΟΕΕ) και ως Καθηγητής Οικονομικών στην Ανώτερη Σχολή Τουριστικών Επαγγελμάτων Ρόδου (1972-1973).
Στις δημοτικές εκλογές του 1990 υπήρξε υποψήφιος Δήμαρχος Ρόδου και εξελέγη δημοτικός σύμβουλος, επικεφαλής της μείζονος αντιπολίτευσης (1990-1994). Διετέλεσε Ειδικός Σύμβουλος Νομάρχη Δωδεκάνησου (1991-1992), καθώς και Γενικός Διευθυντής του Οργανισμού Ελληνικών Γεωργικών Ασφαλίσεων (ΕΛΓΑ) (2002-2006).
Εξωτερικοί σύνδεσμοι
Κατηγορία:Έλληνες οικονομολόγοι Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Δωδεκανήσου Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Έλληνες υφυπουργοί Εθνικής Οικονομίας Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Ιακώβ
Ο Ιακώβ (εβραϊκά: יַעֲקֹב), σύμφωνα με το βιβλίο της Γενέσεως, υπήρξε Πατριάρχης του Ισραήλ και πρόγονος του Ιωσήφ του Μνήστορα και νομικά του Ιησού Χριστού. Ήταν γιος του Πατριάρχη Ισαάκ, μικρότερος αδελφός του Ησαύ, πατέρας 12 γιων οι οποίοι έγιναν προπάτορες των 12 φυλών του Ισραήλ. Επίσης ήταν πατέρας και μιας κόρης, που ονομαζόταν Δείνα.
Γενικά
Σύμφωνα με την Παλαιά Διαθήκη ο Ιακώβ φέρεται να έζησε περίπου τον 18ο αι. π.Χ. Ήταν ο δεύτερος γιος του Ισαάκ και της Ρεβέκκας και είχε έναν δίδυμο αδερφό, τον Ησαύ, ο οποίος γεννήθηκε λίγο πριν από αυτόν. Κατά τη γέννα κρατούσε στο χέρι του τη φτέρνα του Ησαύ. Ήταν ο αγαπητός γιος της μητέρας του, σε αντίθεση με τον αδερφό του, που ήταν ο αγαπητός γιος του πατέρα του. Έτσι με την προτροπή της μητέρας του Ρεβέκκας και υπό την ανοχή του Θεού, κατόρθωσε, εξαπατώντας και τον αδελφό του αλλά και τον πατέρα του, να αποσπάσει τα πρωτοτόκια από τον αδελφό του και να λάβει αντ' αυτού την ευχή του πατέρα του.
Μετά από αυτή την απάτη η Ρεβέκκα, που φοβήθηκε αντίποινα, τον συμβούλεψε να φύγει από το σπίτι και να πάει στη Χαρράν, όπου έμεναν συγγενείς τους. Ο Ιακώβ έμεινε εκεί και υπηρετούσε τον Λάβαν, θείο του και αδερφό της μητέρας του. Μετά από θητεία 7 ετών ζήτησε από τον θείο του την εξαδέλφη του Ραχήλ για γυναίκα. Αντί όμως αυτής ο Λάβαν εξαπατώντας κι αυτός με τη σειρά του τον Ιακώβ, την πρώτη νύκτα του έστειλε την κόρη του Λεία που ήταν μεγαλύτερη σε ηλικία και άσχημη. Μετά από άλλα 7 χρόνια θητείας ο Ιακώβ πήρε και τη Ραχήλ. Εκτός από τη Λεία και τη Ραχήλ, ο Ιακώβ συνευρέθη ερωτικά και με άλλες δυο γυναίκες, τη Ζελφά, και τη Βαλλά, οι οποίες ήταν ετεροθαλείς αδελφές των δύο γυναικών του, που συζούσαν μαζί ως υπηρέτριες αυτών. Από τις τέσσερις αυτές γυναίκες απέκτησε δώδεκα γιους.
Μετά από άλλα 6 χρόνια επέστρεψε με την οικογένειά του στη Χαναάν. Η γυναίκα του Ραχήλ είχε πάρει μαζί της κρυφά το οικογενειακό είδωλο του θεού. Τη νύχτα πριν ξαναειδωθεί με τον Ησαύ ένας άγγελος παρουσιάστηκε και πάλεψε με τον Ιακώβ στην όχθη του ποταμού Nahr ez-Zarqa όλη τη νύχτα χωρίς να μπορεί να τον νικήσει. Τα ξημερώματα ο Ιακώβ ζήτησε από τον άγγελο την ευχή του για να τον απελευθερώσει και να τον αφήσει να φύγει. Ο άγγελος του έδωσε την ευχή του και τον ονομάτισε Ισραήλ που σημαίνει Πολεμιστής του Θεού, αφού δεν τον νικάει ούτε θεός ούτε άνθρωπος. Ο Ιακώβ είναι ο τελευταίος άνθρωπος της Παλαιάς Διαθήκης που είχε σωματική επαφή με τον Θεό (εβρ. אֵל, El), αφού αργότερα ούτε ο Μωυσής, αλλά ούτε και ο Δαβίδ δεν είχαν αυτήν την τιμή. Την άλλη μέρα ο Ιακώβ συνάντησε τον Ησαύ και συμφιλιώθηκε μαζί του.
Τέκνα του Ιακώβ
Σύμφωνα με το βιβλίο Γένεση (Γεν 29,31-30,24) ο Ιακώβ απέκτησε τους ακόλουθους γιους:
Εκτός από γιους ο Ιακώβ φέρεται ν΄ απέκτησε και κόρες, πλην όμως δεν αναφέρονται ούτε ονομαστικά, αλλά ούτε και αριθμητικά εκτός από μία, την όμορφη Δείνα, που απέκτησε με τη Λεία και που υπήρξε κατά τις γραφές θύμα βιασμού.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη Κατηγορία:Προφήτες του Ισλάμ
Φάρος των Οθωνών
Ο φάρος των Οθωνών αποτελείται από έναν κυκλικό πύργο με ύψος 13 μέτρων. Βρίσκεται στο ομώνυμο νησί, χτίστηκε στο ακρωτήριο Καστρί και είναι ο βορειότερος της Ελλάδας. Έχει θέα δύο μικρές βραχονησίδες το Καστρίνο και το Όστρακο και είναι ένας από τους τελευταίους φάρους της Ελλάδας που λειτουργεί με φαροφύλακα.
Ιστορία
Το λατινικό όνομα του νησιού ήταν Fanos που σημαίνει πως παλιότερα στο νησί πρέπει να υπήρχε σημαντικός φάρος. Πρώτη φορά ο φάρος λειτούργησε το 1872 με πετρέλαιο. Το 1938 ο φωτιστικός μηχανισμός του ανανεώθηκε. Κατά τη διάρκεια του Β' Παγκοσμίου Πολέμου παρέμεινε σβηστός ενώ προκλήθηκαν και καταστροφές από τους βομβαρδισμούς και τις λεηλασίες. Το 1945 μετατράπηκε σε αυτόματο και το 1954 επισκευάστηκε και συνέχισε να λειτουργεί με πετρέλαιο μέχρι το 1984 όπου και ηλεκτροδοτήθηκε.
Φωτοβολία
Το 1872 όταν ο φάρος λειτουργούσε με πετρέλαιο η φωτοβολία (σ.σ. η απόσταση που το φως είναι ορατό) του φωτός που εξέπεμπε έφτανε τα 12 ναυτικά μίλια. Σήμερα οπού ο φάρος λειτουργεί με ηλεκτρισμό η φωτοβολία του φωτός φτάνει τα 21 ναυτικά μίλια. το 1872 ο φάρος εξέπεμπε λευκό φως με μία αναλαμπή ερυθρού φωτός κάθε ένα λεπτό. Σήμερα ο φάρος εξακολουθεί να εκπέμπει λευκό φως αλλά με μία ερυθρή αναλαμπή κάθε 12 δευτερόλεπτα.
Εξωτερικοί σύνδεσμοι
Κατηγορία:Νομός Κέρκυρας Οθωνων Κατηγορία:Οθωνοί
Οστεοπόρωση
Η οστεοπόρωση είναι χρόνια πάθηση του μεταβολισμού των οστών, κατά την οποία παρατηρείται σταδιακή μείωση της πυκνότητας και ποιότητάς τους, με αποτέλεσμα αυτά με την πάροδο του χρόνου να γίνονται πιο εύθραυστα και λεπτά. Έτσι προκαλείται αυξανόμενος κίνδυνος κατάγματος (σπασίματος) των οστών, καθώς μειώνεται η ανθεκτικότητα και η ελαστικότητά τους. Τα τελευταία 30 χρόνια η έρευνα πάνω στην Οστεοπόρωση, ξεκινώντας από το μηδέν σχεδόν, σημείωσε αλματώδη εξέλιξη, την οποία πυροδότησε το πρόβλημα Οστεοπόρωσης των αστροναυτών - κοσμοναυτών διαρκείας, αλλά και η συνεχής γήρανση του πληθυσμού. Ετυμολογικά η λέξη Οστεοπόρωση προέρχεται από το Οστούν (=κόκκαλο) + Πορώδης (=ο έχων πόρους). Η διεθνής ονομασία της νόσου είναι επίσης Osteoporosis.
Ιστορία της Οστεοπόρωσης
thumb|Η αστροναύτης Sandra Magnus Κάνει γυμναστική στο Σταθμό ISS|250px|left
Αιτιολογία Οστεοπόρωσης-Ταξινόμηση
Η Οστεοπόρωση είναι δυνατό να διαιρεθεί σε δύο κατηγορίες: Τη γενικευμένη μορφή και την τοπική μορφή. Η γενικευμένη μορφή υποδιαιρείται σε πρωτοπαθή και δευτεροπαθή Οστεοπόρωση.
Παράγοντες κινδύνου Οστεοπόρωσης
thumb| Οστεοπόρωση σε σπόνδυλο |250px|left Οι παράγοντες κινδύνου (Risk factors) για οστεοπόρωση διακρίνονται σε: α) κύριους και β) δευτερεύοντες. Η οστεοπόρωση βασικά προκαλείται από τη διαταραχή στην ισορροπία ανάμεσα στην οστεοπαραγωγή και την οστική αποδόμηση που συνεχίζεται δια βίου στον ανθρώπινο σκελετό. Φυσιολογικά η οστική μάζα (πυκνότητα) αυξάνεται προοδευτικά όσο ο σκελετός αναπτύσσεται και εξακολουθεί να αυξάνεται μέχρι την ηλικία των 35 περίπου ετών, οπότε φθάνει στο μέγιστο επίπεδο. Η κορυφαία αυτή οστική μάζα (peak bone mass) επηρεάζεται σημαντικά από τη διατροφή, το φύλο, τη φυλή, τη μυϊκή άσκηση και βεβαίως τη φυσιολογική λειτουργία των διαφόρων οργάνων του σώματος. Έτσι η κορυφαία οστική μάζα στους άνδρες είναι 20-30% μεγαλύτερη παρά στις γυναίκες και 10-20% μεγαλύτερη στη μαύρη φυλή σε σχέση προς τη λευκή. Μετά την ηλικία των 35 περίπου ετών αρχίζει βαθμιαία απώλεια οστικής μάζας που αποτελεί φυσιολογικό φαινόμενο και συνεχίζεται με διακυμάνσεις σε όλη την υπόλοιπη ζωή. Ο ρυθμός απώλειας είναι αρχικά ίδιος στους άνδρες και στις γυναίκες και κυμαίνεται από 0,3-0,5% το χρόνο. Τον φυσιολογικό αυτό ρυθμό απώλειας ακολουθεί στις γυναίκες φάση επιταχυνόμενης οστικής απώλειας της τάξεως του 2-3% το χρόνο, που αρχίζει στην περίοδο της εμμηνόπαυσης και συνδέεται στενά με την ελάττωση του επιπέδου των οιστρογόνων στο αίμα. Η φάση αυτή σύμφωνα με τις υπάρχουσες μέχρι σήμερα γνώσεις διαρκεί 6-10 χρόνια, οπότε επανέρχεται σε βραδύ ρυθμό οστικής απώλειας που φθάνει το 0,3-0,5%. Σε μερικές γυναίκες (20%) ο ρυθμός οστικής απώλειας είναι μεγαλύτερος του 3% (έως 7%) (fast bone losers). Στις γυναίκες αυτές η οστεοπόρωση πρέπει έγκαιρα να διαγνωσθεί και να αντιμετωπισθεί. Όταν η κορυφαία οστική μάζα (πυκνότητα) είναι μεγάλη και ο ρυθμός οστικής απώλειας φυσιολογικός, δε δημιουργείται οστεοπόρωση. Οστεοπόρωση δημιουργείται, όταν η οστική μάζα ενός ατόμου που φθάνει το μέγιστο στην ηλικία των 35 περίπου ετών είναι χαμηλή ή όταν ο ρυθμός οστικής απώλειας είναι αυξημένος ή υπάρχει συνδυασμός και των δύο. Γι' αυτό η φιλοσοφία της σύγχρονης αντιμετώπισης της οστεοπόρωσης συγκεντρώνεται στους δύο αυτούς στόχους, δηλαδή τη μεγιστοποίηση της κορυφαίας οστικής μάζας (πρωτογενής πρόληψη) και την ελαχιστοποίηση των οστικών απωλειών (δευτερογενής πρόληψη). Τελευταία φαίνεται ότι εκτός από το επίπεδο της οστικής μάζας σημασία έχει και η ποιότητα του οστού στη μάζα που μένει.
Επιδημιολογία - Στατιστική
thumb|Επιπολασμός Οστεοπόρωσης|250px|left Επιπολασμός -Συχνότητα: Από μελέτες που έγιναν στις Η.Π.Α. έχει αποδειχθεί ότι 29% των γυναικών, δηλαδή το 1/3 περίπου, και 18% των ανδρών ηλικίας 45-79 ετών παρουσιάζουν κάποιου βαθμού οστεοπόρωση. Στην Ελλάδα έχει βρεθεί ότι σε άτομα άνω των 60 χρόνων 19% των γυναικών και 11 % των ανδρών παρουσιάζουν οστεοπόρωση.
Κλινική εικόνα Οστεοπόρωσης
Η Οστεοπόρωση - όπως και η Υπέρταση - εξελίσσεται προοδευτικά για μακρό χρονικό διάστημα χωρίς κλινικές εκδηλώσεις. 'Εχει χαρακτηριστικά λεχθεί ότι «αν η υπέρταση είναι ο ύπουλος δολοφόνος, η οστεοπόρωση είναι ο ύπουλος κλέφτης».
Απεικονιστικός έλεγχος
thumb|Αλλαγές Οστικής Πυκνότητας |250px|left Πριν από το έτος 1986 η Οστεοπόρωση διεγιγνώσκετο μόνο με την κλινική εικόνα και ορισμένες ακτινογραφίες. Θα έπρεπε να υπάρχει κάποιο παθολογικό κάταγμα ή να ελεγχθούν κάποιοι οστικοί ακτινολογικοί δείκτες στη Σπονδυλική στήλη ή στην Κερκίδα. Οι μέθοδοι αυτές καταργήθηκαν πλέον ως επισφαλείς. Η διάγνωση σήμερα της Οστεοπόρωσης γίνεται με την Εξέταση "Οστεοπυκνομετρία με διπλή Φωτονιακή Απορροφησιομέτρηση" (DEXA). Η τεχνική αυτή ονομάζεται "διπλής ενέργειας απορροφησιομετρία με ακτίνες Χ" (Dual Energy X-ray Absorptiometry, DEXA). Το πρώτο μηχάνημα DEXA εγκαταστάθηκε το 1986 στο Ερευνητικό Κέντρο Θεόδωρος Γαροφαλίδης του Νοσοκομείου Ατυχημάτων (ΚΑΤ). Σήμερα τέτοια μηχανήματα υπάρχουν σε όλη την Ελλάδα. Η εξέταση στο μηχάνημα αυτό, γίνεται με δέσμη φωτονίων (ελάχιστη ιονίζουσα ακτινοβολία) στην Οσφυϊκή Μοίρα της Σπονδυλικής Στήλης ή στο Ισχίο (διαφορετικά αποτελέσματα), στα εξής άτομα:
Εργαστηριακός έλεγχος
Δυστυχώς η Οστεοπόρωση δεν διαγιγνώσκεται με μια ειδική εξέταση αίματος, παρά μόνο με τη μέθοδο DEXA. To Ασβέστιο ορού αίματος δεν έχει καμμία σχέση με την Οστεοπόρωση και συνεπώς δεν αποτελεί διαγνωστικό δείκτη. Όμως, το παρακολουθούμε σε ασθενείς υπό θεραπεία για τον κίνδυνο της Υπερασβεστιαιμίας. Κατά καιρούς έχουν προταθεί διάφοροι βιοχημικοί δείκτες για τον έλεγχο και την παρακολούθηση της αποτελεσματικότητας της θεραπείας ασθενών με οστεοπόρωση. Αυτοί χωρίζονται σε δύο κατηγορίες: Στους δείκτες Οστικής παραγωγής και στους Δείκτες Οστικής απορρόφησης.
Α. Δείκτες Οστικής παραγωγής:
B. Δείκτες Οστικής απορρόφησης:
Διαφορική διάγνωση
Η Οστεοπόρωση είναι γενικευμένη νόσος του μεταβολισμού των οστών. Συνήθως είναι ασυμπτωματική οπότε δεν έχει νόημα η διαφορική της διάγνωση με άλλα νοσήματα. Το πρόβλημα προκύπτει όταν εκδηλωθούν δοκιδικά κατάγματα σπονδύλων, ή συμπιεστικά κατάγματα σπονδύλων, οπότε προκαλεί ραχιαλγία και οσφυαλγία που μπορεί να θεωρηθεί λανθασμένα ως δήθεν «ψύξη» ή δισκοπάθεια. Τα υπόλοιπα κλινικά σημεία της Οστεοπόρωσης αφορούν κατάγματα μακρών οστών (κερκίδα, στέρνο, πλευρές, διατροχαντήριο του μηριαίου, υποκεφαλικό κάταγμα μηριαίου) που σε γενικές γραμμές διαγιγνώσκονται εύκολα με ακτινογραφίες. Η πλέον δύσκολη διαγνωστική περίπτωση είναι το ενσφηνωμένο οστεοπορωτικό κάταγμα του αυχένος μηριαίου σε υπερήλικα άτομα, το οποίο εύκολα διαφεύγει τη διάγνωση, γιατί ο ασθενής πονάει λίγο και μπορεί και περπατά. Πάντα σε ηλικιωμένα άτομα κάθε πόνος στη σπονδυλική στήλη και στη λεκάνη πρέπει να οδηγεί σε ακτινογραφίες.
Ενστάσεις στη φαρμακευτική αντιμετώπιση της οστεοπόρωσης
Σε γενικές γραμμές τα φάρμακα θεραπείας της οστεοπόρωσης είναι καλώς ανεκτά, δηλαδή με ελάχιστες άμεσες παρενέργειες, αν και στα εσώκλειστα φυλλάδια αναφέρεται αριθμός ανεπιθύμητων παρενεργειών. Στη φαρμακευτική αντιμετώπιση της οστεοπόρωσης με ορισμένα φάρμακα, υπάρχουν διαφωνίες καθώς η υπέρμετρη οστική πυκνότητα που επιτυγχάνεται με μη φυσιολογικό τρόπο, σε παρατεταμένη χρήση των φαρμάκων αυτών, δεν είναι δείκτης ενός γερού οστού, με την έννοια της αντοχής του στα κτυπήματα αλλά και της υγιούς λειτουργίας του. Τα οστά περιέχουν και άλλες ουσίες πλην του ασβεστίου, όπως το Μαγνήσιο, που τους δίνουν την ελαστικότητα που χρειάζονται. Την ισορροπία της κατακράτησης του ασβεστίου στα οστά τη ρυθμίζουν οι οστεοβλάστες, που εναποθέτουν το Ασβέστιο σε αυτά και οι οστεοκλάστες που το αφαιρούν. Κάποια από τα φάρμακα σκοτώνουν τα κύτταρα - οστεοκλάστες και έτσι μένουν συγκριτικά περισσότεροι οστεοβλάστες να εναποθέτουν το ασβέστιο στα οστά. Το αποτέλεσμα είναι πως το οστό πυκνώνει με ασύμμετρη αναλογία υλικών δόμησης από την ανεξέλεγκτη εναπόθεση ασβεστίου σε αυτό, βαραίνει και χάνει την ελαστικότητά του, με συχνό αποτέλεσμα τα μηριαία κατάγματα αν το φάρμακο χορηγείται για τέσσερα και πλέον χρόνια. Τότε εμφανίζεται το φαινόμενο της οστεονέκρωσης που γίνεται εμφανές για παράδειγμα όταν αφαιρείται κάποιο δόντι από τη γνάθο και το κόκαλο δε μπορεί να επουλώσει το κενό του δοντιού. Επίσης το επιπλέον ασβέστιο που λαμβάνεται με χάπια και κυκλοφορεί στον οργανισμό εναποτίθεται οπουδήποτε στο σώμα υπάρχει φλεγμονή και ενδέχεται να προκαλέσει σοβαρά προβλήματα όπως περικαρδίτιδα, στένωση αρτηριών κλπ.
Η συμβολή της άσκησης στην Οστεοπόρωση
Πολλαπλές μελέτες έχουν δείξει ότι η αεροβική γυμναστική, που φέρει το βάρος, και οι ασκήσεις αντίστασης μπορούν να διατηρήσουν ή να αυξήσουν την Οστική Πυκνότητα (BMD) στις μετεμμηνοπαυσιακές γυναίκες Πολλοί ερευνητές έχουν προσπαθήσει να εντοπίσουν ποιοι τύποι άσκησης είναι πιο αποτελεσματικοί στη βελτίωση της οστικής πυκνότητας και σε άλλες μετρήσεις της ποιότητας των οστών, ωστόσο τα αποτελέσματα ποικίλουν. Το πρόγραμμα BEST (Bone-Estrogen Strenghth Training) στο Πανεπιστήμιο της Αριζόνα εντόπισε έξι ειδικές εκπαιδευτικές ασκήσεις βάρους που απέδωσε τη μεγαλύτερη βελτίωση της BMD. Το πρόγραμμα αυτό προτείνει ειδικές ασκήσεις, με τρεις προπονήσεις την εβδομάδα, με το βάρος των δύο σετ από κάθε άσκηση, εναλλάξ, μέτρια (6-8 επαναλήψεων με το 70% της 1-rep max) και βαριά (4-6 επαναλήψεων με το 80% της 1-rep max). Ένα έτος τακτικών ασκήσεων φαίνεται να αυξάνει την οστική πυκνότητα της κνήμης αναφέρουν οι Cheng S και συνεργάτες. Η άσκηση σε συνδυασμό με άλλες φαρμακολογικές θεραπείες, όπως η θεραπεία ορμονικής υποκατάστασης ( εμμηνόπαυση) (HRT) έχει αποδειχθεί ότι αυξάνει την οστική πυκνότητα πάνω από θεραπεία ορμονικής υποκατάστασης μόνο. Πρόσθετα οφέλη για οστεοπορωτικούς ασθενείς εκτός από την αύξηση BMD περιλαμβάνουν βελτιώσεις στην ισορροπία, στο βάδισμα, και στη μείωση του κινδύνου των πτώσεων
Εξωτερικοί σύνδεσμοι
Κατηγορία:Παθήσεις του ενδοκρινικού συστήματος Κατηγορία:Παθολογία γήρατος Κατηγορία:Σκελετικές παθήσεις
Ελευθερία Πλευρίτου
Καριέρα
Αγωνίζεται στον Ολυμπιακό ως περιφερειακή από το 2011. Ξεκίνησε την καριέρα της από τον Ηρακλή σε ηλικία 8 χρόνων.
Αν και νεαρή σε ηλικία, η Ελευθερία Πλευρίτου έχει καταφέρει πάρα πολλά με την Εθνική ομάδα αλλά και τον Ολυμπιακό. Από νωρίς στην καριέρα της ξεχώριζε και ήταν από τις κορυφαίες πολίστριες σε όλα τα πρωταθλήματα.
Η πρώτη της διοργάνωση με την Εθνική Γυναικών, σε ηλικία μόλις 14 χρόνων, ήταν το World League της Χιανγκτσού κατακτώντας το χάλκινο μετάλλιο. Επίσης κλήθηκε και επιλέχθηκε να παίζει σε όλες τις κατηγορίες των Εθνικών Ομάδων (Νέων γυναικών κ Νεανίδων) από το 2010 όπου στις περισσότερες ήταν και αρχηγός της ομάδας. Πολλές φορές στα πρωτάθλημα επιλέχθηκε ως Πολυτιμότερη Παίκτρια (MVP) αφού ξεχώριζε με το ταλέντο που είχε από νεαρή ηλικία.
ΠΕΚ Ζβόλε
Η Π.Ε.Κ Ζβόλε (ολλανδικά: Prins HendrikEnde Desespereert Nimmer Combinatie Zwolle) ή απλά Ζβόλε (ή σε κάποια ΜΜΕ Τσβόλε) είναι ολλανδικός σύλλογος που εδρεύει στο Ζβόλε της Ολλανδίας.
Ελευθερία Πλευρίτου
Καριέρα
Έχει κατακτήσει με τις ομάδες που αγωνίστηκε πολλούς σημαντικούς τίτλους.
Παραπομπές
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες της εθνικής Ελλάδος Κατηγορία:Υδατοσφαιριστές Ηρακλή Κατηγορία:Υδατοσφαιρίστριες ΟΣΦΠ
ΠΕΚ Ζβόλε
Τα πρώτα χρόνια
Η Ζβόλε ιδρύθηκε στις 12 Ιουνίου 1910, μετά τη συγχώνευση της Prins Hendrik και της Ende Desespereert Nimmer. Ήταν μία από τις ομάδες του Ζβόλε, μαζί με την Zwolsche Boys και την ZAC.
Μετά την καθιέρωση του επαγγελματικού ποδοσφαίρου στην Ολλανδία, το 1954 η Ζβόλε προβιβάστηκε στην Γ΄ επαγγελματική κατηγορία. Το 1969 η Ζβόλε συγχωνεύτηκε με την Zwolsche Boys, παρά την αντιπαλότητα ανάμεσα στις 2 ομάδες.
Τη σεζόν 1970-1971 η Ζβόλε προάχθηκε στην Εέρστε Ντιβίζιε. Το 1977 κατάφερε να πάει στον τελικό του Κύπελλο Ολλανδίας, αλλά έχασε από την ΦΚ Τβέντε στην παράταση. Τη σεζόν 1977-1978 η Ζβόλε προβιβάστηκε στην Ερεντιβίζιε και την επόμενη σεζόν τερμάτισε στην 8η θέση, η υψηλότερη μέχρι σήμερα.
Η χρεοκοπία
Το 1982 το χρέος του συλλόγου άγγιζε τα 6.000.000 ολλανδικά φιορίνια. Την ίδια χρονιά, πρόεδρος έγινε ο Marten Eibrink. Κατάφερε να μηδενίσει το χρέος και βοήθησε την αναδιάρθρωση της ομάδας. Επίσης άλλαξε το όνομα της ομάδας σε Π.Ε.Κ. Ζβόλε '82. Ο σύλλογος κατάφερε να επιβιώσει, αλλά τα προβλήματα συνεχίζονταν. Το 1988 ο Marten Eibrink παραιτήθηκε. Το χρέος επιδεινώθηκε, οι χορηγοί δεν επένδυαν στην ομάδα, οι παίχτες έμεναν απλήρωτοι, ενώ είχε χρέος και στην Slavenburgs Bank. Όλα αυτά οδήγησαν την ομάδα σε πτώχευση τον Μάρτιο του 1990.
Μετά τη χρεοκοπία
Μετά τη χρεοκοπία, ο σύλλογος άλλαξε το όνομα σε FC Ζβόλε. Ξεκίνησε από το μηδέν, με νέους χορηγούς, νέα εμφάνιση και νέο έμβλημα. Τα πρώτα χρόνια ήταν δύσκολα, αλλά μετά τη σεζόν 1992-1993 πήγαιναν όλα καλά για την ομάδα. Έχασε όμως την άνοδο στην Ερεντιβίζιε στα Play Offs ανόδου/παραμονής.
Μετά από πολλές αποτυχημένες προσπάθειες ανόδου στα Play Offs, κατάφερε να κατακτήσει την πρώτη θέση στην Εέρστε Ντιβίζιε. Την επόμενη σεζόν στη Ερεντεβίζιε πλέον τελείωσε στην 16η θέση και παρέμεινε στα μεγάλα σαλόνια με νίκη στα Play Offs. Την επόμενη περίοδο υποβιβάστηκε την τελευταία αγωνιστική μετά από την ήττα με 7-1 από τη Φέγενορντ, ενώ η ομάδα χρειαζόταν μόνο νίκη για να μην υποβιβαστεί.
Η αρχή της σεζόν 2005-2006 ήταν ευνοϊκή για την Ζβόλε καθώς ήταν στην πρώτη θέση. Όμως τον Νοέμβριο η ομάδα άρχισε να κάνει μέτριες εμφανίσεις με αποτέλεσμα να ξεσηκωθούν οι οπαδοί. Ο τότε προπονητής Hennie Spijkerman παραιτήθηκε μετά από την βαριά ήττα από την Εξέλσιορ στην έδρα της με 5-0.
Τη σεζόν 2010-2011 η Ζβόλε κατείχε την πρώτη θέση για μεγάλο χρονικό διάστημα, αλλά την έχασε από τη Βάαλβαϊκ. Στα Play Offs έχασε και έτσι δεν προβιβάστηκε. Όμως η επόμενη σεζόν ήταν επιτυχημένη καθώς κατέκτησε το Εέρστε Ντιβίζιε και την απευθείας άνοδο.
Την σεζόν 2012-13 η Ζβόλε κατέκτησε την 11η θέση.
Στάδιο
Το πρώτο στάδιο της Ζβόλε ήταν το Στάδιο Όστερενκ που χτίστηκε το 1934. Επειδή ο σύλλογος ιδρύθηκε το 1910, αγωνιζόταν σε άλλα, μικρότερα στάδια πριν τη κατασκευή του γηπέδου. Το 2007 η Ζβόλε έφυγε από το Όστερενκ και στις 12 Ιουλίου 2012 ανακοινώθηκε ότι η Ζβόλε θα αγωνίζεται στο Στάδιο Άουσεντελτα, που είχε ως ανεπίσημη έδρα από το 2009.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1910 Κατηγορία:Ιδρύσεις ποδοσφαιρικών ομάδων το 1910 Κατηγορία:Ιδρύσεις ποδοσφαιρικών ομάδων το 1990
Κοινότητα Μάζης
Η Κοινότητα Μάζης είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Μάζα. Εκτός από την έδρα της περιλαμβάνει και τους οικισμούς Φονές και Χάμπαθα. Η απογραφή του 2011 αναφέρει:
Συνολικά η κοινότητα έχει 252 κατοίκους και εκπροσωπείται από τον πρόεδρο κ. Γεώργιο Παλιουδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Νικόλαος Κακούρης
Ο Νικόλαος Κακούρης (1903-1991) ήταν Έλληνας αρχιτέκτονας.
Βιογραφικά Στοιχεία
Ο Νικόλαος Κακούρης γεννήθηκε  στην Αθήνα το 1903 στις αρχές του αιώνα όπως προκύπτει από τον ατομικό φάκελο βιογραφίας του στο ΤΕΕ και πέθανε στην Αθήνα το 1991 σε ηλικία 88 χρονών. Τελείωσε την αρχιτεκτονική σχολή του Εθνικού Μετσοβείου Πολυτεχνείου το 1926 και την σχολή ecole des beaux arts του Παρισιού το 1929, οπότε επανέρχεται στην Ελλάδα. Η παραμονή του στο Παρίσι την τριετία οδηγεί στο συμπέρασμα ότι ήρθε σε επαφή και δέχθηκε τις επιδράσεις του μεσοπολεμικού Παρισιού και της Aκαδημαϊκής Σχολή Καλών Τεχνών του Παρισιού (École des Beaux-Arts).
Στα βιβλία καταχωρίσεων οικοδομικών αδειών της Πολεοδομίας Αθηνών έχουν καταχωρηθεί άλλες πέντε μελέτες εκπονημένες εώς και το 1935, μονώροφες και διώροφες οικοδομές από τις οποίες δεν είναι δυνατός ο εντοπισμός των αρχιτεκτονικών του επιλογών. Επίσης από το αρχείο του τεχνικού επιμελητηρίου προκύπτει ότι άσκησε ενεργά το ελεύθερο επάγγελμα του μηχανικού. Συμμετείχε σε αρχιτεκτονικούς διαγωνισμούς όπως σε εκείνο της Ριζαρείου Εκκλησιαστικής Σχολής το 1947 όπου συνεργάστηκε με τον Παύλο Μιχαλέα και τιμήθηκε με το τρίτο βραβείο. Επίσης έλαβε μέρος στο διαγωνισμό για την σχεδίαση των εργαστηρίων της Κτηνιατρικής και Ιατρικής Σχολής του Πανεπιστημίου Θεσσαλονίκης.
Ο Κακούρης υπήρξε ένας από τους αρχιτέκτονες του προγράμματος ανέγερσης σχολείων του υπουργείου παιδείας την ίδια εποχή με τον Δούρα, Παναγιωτάκο, Καραντινό και άλλα στελέχη της Τεχνικής Υπηρεσίας του. Αυτό προκύπτει από δυο μοντέρνα μορφοπλαστικά και ενδιαφέροντα γυμνάσια στο Αίγιο και στη Λιβαδειά το 1938. Είναι γνωστό ότι χρημάτισε διευθυντής της υπηρεσίας πολεοδομικών μελετών του υπουργείου διοικήσεως πρωτευούσης.
Ο Νίκος Κακούρης υπήρξε συνιδρυτής της σχολής αρχιτεκτονικών μελετών (φροντιστηριακού χαρακτήρα) για σπουδαστές του Eθνικού Mετσόβειου Πολυτεχνείου και κυρίως όσους είχαν σκοπό να σπουδάσουν στην Σχολή Καλών Τεχνών του Παρισιού (École des Beaux-Arts). Στεγαζόταν στο Γραφείο του Λαζαρίδη (Λεωφ.Συγγρού 4) και συνέχισε να λειτουργεί και μετά τον Πόλεμο. Η σταδιοδρομία του πρέπει να συνεχίστηκε και μεταπολεμικά.
Ενδεικτική Βιβλιογραφία
Κατηγορία:Έλληνες αρχιτέκτονες
Πλευρική αλυσίδα
Στην οργανική χημεία και βιοχημεία, η πλευρική αλυσίδα (side-chain ή pendant chain) συνδέεται με το κυρίως τμήμα του μορίου, που λέγεται «κύρια αλυσίδα». Το δεσμευτικό θέσης R χρησιμοποιείται συχνά ως ένα γενικό δεσμευτικό θέσης για τις πλευρικές αλυσίδες των αλκυλομάδων στα διαγράμματα χημικής δομής. Για την υπόδειξη άλλων μη ανθρακικών ομάδων στα διαγράμματα δομής, χρησιμοποιούνται συχνά τα X, Y, ή Z. Το σύμβολο R εισήχθη τον 19ο αιώνα από τον Γάλλο χημικό Charles Frédéric Gerhardt, που υποστήριξε την υιοθέτησή του, επειδή είναι πλατιά αναγνωρίσιμο και δίνει κατανοητά την αντιστοιχία του σε πολλές ευρωπαϊκές γλώσσες, στο αρχικό γράμμα μιας ή περισσότερων λέξεων που εχρησιμοποιούντο ήδη για να υποδείξουν την έννοια και την κοινή χρήση της σημασίας «root-ρίζα» ή «residue-υπόλοιπο».
Στις πρωτεΐνες, που αποτελούνται από τμήματα αμινοξέων, οι πλευρικές αλυσίδες συνδέονται με τα άτομα α-άνθρακα της κύριας αλυσίδας του αμιδίου.
Παραπομπές
Κατηγορία:Οργανική χημεία
Ησαύ
thumb|200px|Χειρόγραφο του 7ου αιώνα, στο οποίο απεικονίζεται μεταξύ άλλων και ο Ησαύ Ο Ησαύ, στα, Εσάβ, ή Εδώμ ήταν ο πρώτος από τους δύο δίδυμους γιους του Ισαάκ και της Ρεβέκκας και πρόγονος στη συνέχεια των Εδωμιτών (Ιδουμαίων).
Ο αδελφός του ήταν ο Ιακώβ. Το όνομά του, "Ησαύ" σημαίνει τριχωτός ενώ "Εδώμ" σημαίνει «κόκκινος». Του αποδόθηκε καθώς πούλησε τα πρωτοτόκιά του για ένα "κοκκινωπό φαγητό" (από του πυρρού εψήματος) και επειδή όταν γεννήθηκε ήταν πολύ κόκκινος. Τα εδάφη στα οποία κατοίκησαν οι απόγονοί του αποτελούνταν κυρίως από κοκκινόχωμα.
Ο Ησαύ παρά τις εντολές της μητέρας του είχε λάβει πολλές χετταίες γυναίκες και εξ αυτού δεν της ήταν πολύ αγαπητός. Κύρια ασχολία του ήταν το κυνήγι και τακτικά έλειπε επί μέρες από το σπίτι του. Κάποτε όταν επέστρεψε κατάκοπος ζήτησε από τον Ιακώβ να του δώσει λίγο από το φαΐ (φακή) που μαγείρευε. Ο Ιακώβ τότε του ζήτησε ως ανταμοιβή να του δώσει τα πρωτοτόκια (νομικά δικαιώματα κληρονομιάς των πρωτότοκων γιων της εποχής). Ο δε Ησαύ αισθανόμενος την μεγάλη εξάντληση δέχθηκε "αντί πινακίου φακής" (παροιμιώδης έκφραση επί ευτελούς αξίας).
Όταν γέρασε ο πατέρας του ο Ισαάκ και άρχισε να μη βλέπει κάποια μέρα κάλεσε τον γιό του Ησαύ λέγοντάς του: "Πήγαινε να κυνηγήσεις και απ΄ ότι πιάσεις μαγείρεψε ωραία φαγητά και φέρε μου για να σ΄ ευλογήσω". Τον λόγο αυτό άκουσε η Ρεβέκκα και όταν έφυγε ο Ησαύ παρότρυνε τον γιό της Ιακώβ να πάει εκείνος στη θέση του με άλλα σφάγια ντυμένος με δασύτριχα ενδύματα. Ο Ισαάκ που δεν αντελήφθηκε τη διαβολή εκφράζοντας όμως την απορία του πότε πρόλαβε και γύρισε ο Ησαύ ζήτησε να ψηλαφήσει το γιό του λέγοντας: "Η μεν φωνή, φωνή Ιακώβ, αι δε χείρες, χείρες Ησαύ". Μολαταύτα ευλόγησε τον Ιακώβ. Όταν γύρισε ο Ησαύ και πρόσφερε το κυνήγιο ζητώντας την ευλογία του πατέρα του εκείνος αρνήθηκε. Τότε ο Ησαύ ορκίσθηκε να σκοτώσει τον αδελφό του Ιακώβ. Η Ρεβέκκα που παρακολουθούσε τα καθέκαστα έσπευσε και συμβούλευσε τον Ιακώβ να φύγει μακριά στη Χαρράν στον αδελφό της Λάβαν.
Αργότερα ο Ησαύ συγχώρεσε τον Ιακώβ όμως δεν τον ακολούθησε στη "Γη της Επαγγελίας" και εγκαταστάθηκε στη μεταξύ της Νεκράς και Ερυθράς θαλάσσης χώρα η οποία και ονομάσθηκε εξ αυτού "Εδώμ" η οποία και δεν είναι άλλη από τη γνωστή Ιδουμαία των Ελλήνων.
Γένεση: κεφ.25-33 και 36.
Αναφορές
Κατηγορία:Πρόσωπα της Παλαιάς Διαθήκης
Αυτοκράτορας Αϊτί των Τανγκ
Ο αυτοκράτορας Αϊτί των Τανγκ (唐哀帝, 27 Οκτωβρίου 892 - 26 Μαρτίου 908) ήταν αυτοκράτορας των Τανγκ την περίοδο 902-907. Πέθανε το 908 σε ηλικία 16 ετών, πιθανώς δηλητηριασμένος. Ήταν ο τελευταίος αυτοκράτορας της δυναστείας Τανγκ.
Αναστασία Καλαργυρού
Η Αναστασία Καλαργυρού (γεννημένη στις 31 Αυγούστου 1994 στη Χίο) είναι Ελληνίδα διεθνής αθλήτρια υδατοσφαίρισης που αγωνίζεται στον Ολυμπιακό.
Καριέρα
Αναδείχθηκε με την ομάδα της πρωταθλήτρια Ευρώπης Νεανίδων του 2011, η Αναστασία Καλαργυρού, ήταν τα δύο τελευταία χρόνια μέλος του Τρίτωνα Αμαρουσίου, που ήταν τρίτος στην Α1.
Ήταν επίσης η παίκτρια που στέρησε από τον Ολυμπιακό την ευκαιρία να διεκδικήσει την πρώτη θέση στο πανελλήνιο πρωτάθλημα Νέων Γυναικών, βάζοντας τέσσερα γκολ από τα πέντε του Τρίτωνα, και το νικητήριο στην παράταση.
Έπαιξε στο Ευρωπαϊκό Νέων Γυναικών του Τσέλιαμπινσκ, όπου η Εθνική Ελλάδος κατέλαβε την τέταρτη θέση, και μεταπήδησε στον Ολυμπιακό με υποσχετική από τον ΝΟ Χίου.
Κατηγορία:Ελληνίδες υδατοσφαιρίστριες Κατηγορία:Υδατοσφαιρίστριες ΟΣΦΠ
Ψεύτης ήλιος
Το Ψεύτης ήλιος (πρωτότυπος τίτλος: Utomlyonnye solntsem, Утомлённые солнцем) είναι ρωσική ταινία του 1994 σε σκηνοθεσία του Νικήτα Μιχαλκόφ.
Πλοκή
Στη συνέχεια πηγαίνουν στο σπίτι της οικογένειας της Μαρούσα. Μία μέρα τους επισκέπτεται ο Μίτια, ο οποίος είναι πρώην ευγενής και αντικομμουνιστής. Ο Μίτια ήταν αρραβωνιαστικός της Μαρούσα και παρουσιάζεται στη Νάντια ως θείος. Ωστόσο ο Μίτια δουλεύει στην NKDV και έχει έρθει με σκοπό να εκδικηθεί τον Κοτόφ καθώς στο παρελθόν τον είχε στρατολογήσει στη Τσεκά. Από την άλλη ο Κοτόφ πιστεύει ότι θα σωθεί λόγω της σχέσης του με τον Ιωσήφ Στάλιν.
Ο Κοτόφ συλλαμβάνεται και καταδικάζεται σε θάνατο ενώ ο Μίτια αυτοκτονεί. Η Μαρούσια συλλαμβάνεται και πεθαίνει στα Γκουλάγκ και η Νάντια ελευθερώνεται και εργάζεται ως δασκάλα.
Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας στα 67α βραβεία της Ακαδημίας. Επιπλέον, κέρδισε το Μέγα Βραβείο και το Βραβείο της Οικουμενικής Επιτροπής στο φεστιβάλ των Καννών.
Επίσης, ήταν υποψήφια για το Βραβείο BAFTA Καλύτερης Μη Αγγλόφωνης Ταινίας.
Παραπομπές
Κατηγορία:Ταινίες του 1994 Κατηγορία:Ρωσόφωνες ταινίες Κατηγορία:Ρωσικές ταινίες Κατηγορία:Ρωσικές δραματικές ταινίες Κατηγορία:Ρωσικές ιστορικές ταινίες Κατηγορία:Γαλλικές ταινίες Κατηγορία:Γαλλικές δραματικές ταινίες Κατηγορία:Γαλλικές ιστορικές ταινίες Κατηγορία:Ταινίες βραβευμένες με Όσκαρ Καλύτερης Ξενόγλωσσης Ταινίας Κατηγορία:Ταινίες τοποθετημένες στη Ρωσία
Ανδρέας Λέκκας
Ο Ανδρέας Λέκκας (1922-2005) υπήρξε Έλληνας ποδοσφαιριστής που αγωνιζόταν στον Πανιώνιο.
Βιογραφικό
Ο Ανδρέας Λέκκας γεννήθηκε στην Αθήνα το 1922. Σαν ποδοσφαιριστής αγωνιζόταν στην θέση του ενδιάμεσου δεξιού κυνηγού. Ξεκίνησε στην Πράσινη Θύελλα Κουκακίου, από την οποία μεταπήδησε στην ιδρυτική ποδοσφαιρική ομάδα του Πανιωνίου το 1940 που εγκαταστάθηκε στη Νέα Σμύρνη.
Αγωνίστηκε στην πρώτη μεταπολεμική ομάδα του Πανιωνίου σαν βασικό στέλεχος και μαζί με τον Φώτη Τσολιά και το Νίκο Ζαρκάδη αποτέλεσαν την επιθετική τριπλέτα της ομάδας. Αγωνίστηκε μέχρι τα πρώτα χρόνια της δεκαετίας του 1950.
Ήταν αυτοδίδακτος, γεννημένο ποδοσφαιρικό ταλέντο. Διακρινόταν για την τεχνική του και την ντρίπλα του. Οι φίλοι του Πανιωνίου τον φώναζαν "Πανεπιστήμιο".
Όπως προαναφέρθηκε, εντάχθηκε στην οικογένεια του Πανιωνίου το 1940, προερχόμενος από μία γειτονική ομάδα της Νέας Σμύρνης την Πράσινη Θύελλα. Μαζί με τους Βασίλη Στάικο, Νίκο Ζαρκάδη και Ιάκωβο Ζαρκάδη ήταν οι πρώτοι της μετέπειτα oμάδας θαύμα, την οποία συμπλήρωσαν σχεδόν αμέσως οι Ιωάννης Σκορδίλης, Φώτης Τσολιάς, Νίκος Πεντζαρόπουλος, Γιάννης Κερδεμελίδης και άλλοι. Πρώτος προπονητής αλλά και τερματοφύλακας της ομάδας ήταν ο Γιώργος Ρουσόπουλος.
Ο Ανδρέας Λέκκας πέθανε τον Ιούνιο 2005.
Κατηγορία:Έλληνες ποδοσφαιριστές Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές
Κύπελλο Ιντερτότο 1990
Στο Κύπελλο Ιντερτότο 1990 δεν υπήρχαν νοκ-άουτ γύροι και έτσι δεν υπήρξε τελικός νικητής.
Ομίλοι
Οι ομάδες διαχωρίστηκαν σε 11 ομίλους των 4 ομάδων ο κάθε ένας.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 1990
Κωνσταντίνος (αποσαφήνιση)
Το όνομα Κωνσταντίνος προέρχεται από την λατινική λέξη Constantia που σημαίνει σταθερότητα. Γιορτάζει: στις (21 Μαΐου) ( Κωνσταντίνου και Ελένης).Υποκοριστικά ονόματα: (Κώστας, Κωστής, Κωστάκης, Κώτσος, Κωτσάκος, Ντίνος). Στα Αγγλικά είναι: (Γκάς - Gus).
Μορφή του ονόματος σε άλλες γλώσσες
Κατηγορία:Αποσαφηνίσεις ονομάτων
Επίσκοπος Κισάμου Ευδόκιμος Συγγελάκης
Ο Ευδόκιμος Συγγελάκης (1938-1956) ήταν επίσκοπος Κισάμου και Σελίνου.
Βίος
Γεννήθηκε στην Σίβα Πυργιωτίσσης Ηρακλείου το 1887. Σπούδασε στη Θεολογική Σχολή της Χάλκης. Εκάρη μοναχός στην Ιερά Μονή Φιλοθέου στο Άγιον Όρος. Διάκονος χειροτονήθηκε το 1915 και Πρεσβύτερος το 1919. Υπηρέτησε ως στρατιωτικός Ιερεύς και καθηγητής Μέσης Εκπαίδευσης. Στις 13 Μαρτίου 1938 χειροτονήθηκε στον Ιερό Ναό Αγίου Μηνά Ηρακλείου επίσκοπος Κισσάμου και Σελίνου. Στη διάρκεια της Γερμανικής κατοχής, δημεύθηκε η περιουσία του, φυλακίστηκε και εξορίστηκε λόγω της αντιστασιακής του δράσης. Στη έδρα του επανήλθε το 1945. Εκοιμήθη στις 8 Αυγούστου 1956.
Πηγές
Κατηγορία:Μητροπολίτες Κισάμου και Σελίνου
Δήμος Φοίνικα
Ο Δήμος Φοίνικα ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Βασιλείου. Βρισκόταν στα νότια και δυτικά του νομού Ρεθύμνης και είχε σαν έδρα τον Πλακιά. Πρόκειται για παραθαλάσσιο και ημιορεινό δήμο, ο οποίος βρεχόταν από το Λιβυκό πέλαγος ενώ το βορειοανατολικό τμήμα του βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 3.946 κατοίκους και έκταση 138.335 στρέμματα.
Ο δήμος περιλάμβανε 10 δημοτικά διαμερίσματα:
Αμβρακία
Η Αμβρακία είναι λίμνη της Αιτωλοακαρνανίας ευρισκόμενη μεταξύ του Αγρινίου και της Αμφιλοχίας. Απέχει μόλις ένα χιλιόμετρο από τη λίμνη του Οζερού.
Έχει μέγιστο μήκος 13,8 χλμ, πλάτος 3,8 χλμ και μέγιστο βάθος 40 μ. Χαρακτηριστικές όμως είναι οι έντονες διακυμάνσεις στη στάθμη του νερού και στην έκταση που καταλαμβάνει, κατά τη δεκαετία μάλιστα του '90 το τμήμα της που βρίσκεται από την πλευρά της γέφυρας προς την Αμφιλοχία σχεδόν χάθηκε από τη μείωση της ποσότητας του νερού.
Οικολογία
Η λίμνη αποτελεί σημαντικό υδροβιότοπο και είναι ενταγμένη στο δίκτυο Natura 2000. Η λίμνη διαθέτει πλούσια ορνιθοπανίδα και πλούσια παραλίμνια βλάστηση στην δυτική της όχθη κυρίως.
Το μαλάκιο Pseudobithynia ambrakis είναι ένα είδος σαλιγκαριού που έχει βρεθεί μόνο στην Αμβρακία και έχει καταχωρηθεί στην λίστα με τα απειλούμενα είδη, ως ευάλωτο.
Εξωτερικοί σύνδεσμοι
Κατηγορία:Λίμνες της Αιτωλοακαρνανίας
Πολυμέσα
Πολυμέσα
Τα Πολυμέσα (Multimedia) είναι ο κλάδος της πληροφορικής τεχνολογίας που ασχολείται με τον συνδυασμό ψηφιακών δεδομένων πολλαπλών μορφών, δηλ. κειμένου, γραφικών εικόνας, κινούμενης εικόνας (animation), ήχου και βίντεο, για την αναπαράσταση, παρουσίαση, αποθήκευση, μετάδοση και επεξεργασία πληροφοριών.
Αυτού του είδους οι εφαρμογές αναφέρονται ως πολυμεσικές εφαρμογές, τίτλοι πολυμέσων ή πολυμέσα και αποτελούν σήμερα μια από τις πιο δυναμικά εξελισσόμενες τεχνολογίες στον χώρο της πληροφορικής, με πρακτικές εφαρμογές σε πολλούς διαφορετικούς τομείς δραστηριότητας, όπως εκπαίδευση, επαγγελματική κατάρτιση, αγορά-διαφήμιση, παρουσιάσεις, ψυχαγωγία, ηλεκτρονικά παιχνίδια, περίπτερα παροχής πληροφοριών (kiosks), τηλεδιάσκεψη κ.ά.
Κατηγορία:Σχεδιασμός  Κατηγορία:Παραγωγή ταινιών βασικές μορφές πολυμέσων είναι ο ήχος, τα βίντεο, οι κινούμενες φωτογραφίες και οι εικόνες. Το κείμενο, που αποτελεί το βασικότερο συστατικό σ’ άλλες υπολογιστικές εφαρμογές, έχει έναν διαφορετικό ρόλο στα πολυμέσα. Είναι αρκετά περιορισμένο αφού έχει αντικατασταθεί από τα άλλα συστατικά στοιχεία των πολυμέσων, όπως είναι ο ήχος, το βίντεο, η διαδοχή εικόνων κ.ά. Είναι, όμως, απαραίτητο σε ορισμένες πολυμεσικές εφαρμογές, όπως είναι οι εγκυκλοπαίδειες.
Η εικόνα αποτελεί το σημαντικότερο κομμάτι στον κόσμο των υπολογιστών και ειδικότερα στα πολυμέσα. Εικόνες μπορούμε να εισάγουμε σε μια πολυμεσική εφαρμογή με τη βοήθεια του σαρωτή (scanner), όπου η όλη διαδικασία λέγεται ψηφιοποίηση της εικόνας, ή να τις πάρουμε (κατεβάσουμε) από το Internet ή από CD ή από δισκέτες. Μετά το φόρτωμα της εικόνας στον υπολογιστή μας, είναι καλό να χρησιμοποιήσουμε ένα ειδικό πρόγραμμα επεξεργασίας εικόνας, όπως είναι το Photoshop, για να βελτιώσουμε την εμφάνιση της εικόνας και να την προσαρμόσουμε στην εφαρμογή μας.
Τα γραφικά είναι εικόνες που δημιουργούμε μόνοι μας στον υπολογιστή με κατάλληλα προγράμματα, όπως είναι το PhotoPaint, το PaintBrush κ.ά.
Η κινούμενη εικόνα (animation) είναι γραφικά που έχουν δημιουργηθεί σε υπολογιστή με ειδικά προγράμματα δισδιάστατης (2D) ή τρισδιάστατης (3D) μοντελοποίησης. Τα προγράμματα αυτά έχουν τη δυνατότητα να δημιουργούν αντικείμενα χρησιμοποιώντας σαν βασικά (δομικά) συστατικά απλά γεωμετρικά σχήματα. Για παράδειγμα, αν περιστρέψουμε έναν κύκλο γύρω από τη διάμετρό του θα δημιουργηθεί μια σφαίρα. Τα προγράμματα μοντελοποίησης μπορούν να χειρίζονται τα αντικείμενα αυτά σαν μια οντότητα. Το επόμενο βήμα είναι η φωτορεαλιστική απεικόνιση (rendering).
Εφαρμογές Πολυμέσων
Τα είδη εφαρμογών πολυμέσων είναι τα εξής :
Καλαθοσφαίριση στους Θερινούς Ολυμπιακούς Αγώνες 1992 / άνδρες
right|180px
Το τουρνουά καλαθοσφαίρισης ανδρών της 25ης Ολυμπιάδας έλαβε χώρα στο Pavello Olimpic de Badalona της Βαρκελώνης μεταξύ 26 Ιουλίου και 8 Αυγούστου 1992, με τη συμμετοχή δώδεκα εθνικών ομάδων. Ήταν η πρώτη διεθνής διοργάνωση στην μπασκετική ιστορία που επιτράπηκε η συμμετοχή αθλητών του NBA και η τελευταία Ολυμπιάδα που οι εκπρόσωποι της Ευρώπης δεν ορίζονταν από το Ευρωμπάσκετ, αλλά από ειδική προκριματική διαδικασία.
Νικήτρια αναδείχθηκε η «ομάδα-όνειρο» (dream-team) των Ηνωμένων Πολιτειών (10ο χρυσό), η αναμφισβήτητα ισχυρότερη δωδεκάδα που έχει παρουσιαστεί ποτέ. Με ονόματα όπως οι Μάικλ Τζόρνταν, Μάτζικ Τζόνσον, Σκότι Πίπεν, Πάτρικ Γιούινγκ και Λάρι Μπερντ, οι ΗΠΑ ολοκλήρωσαν το τουρνουά αήττητες με μέσο όρο 117 πόντων ανά αγώνα! Τα υπόλοιπα μετάλλια κατέληξαν στην Κροατία και τη Λιθουανία, στην πρώτη εμφάνισή τους μετά τη διάλυση της Γιουγκοσλαβίας και της Σοβιετικής Ένωσης αντίστοιχα. Τέταρτη τερμάτισε η Ενοποιημένη Ομάδα, ένα σύνολο που είχε συσταθεί ad hoc για τους Ολυμπιακούς του '92 και περιελάμβανε τα πρώην σοβιετικά κράτη πλην των βαλτικών.
Η νίκη της Αγκόλας επί της Ισπανίας υπήρξε η πρώτη νίκη αφρικανικής ομάδας επί ευρωπαϊκής στην ιστορία του ανδρικού τουρνουά (δεν υπολογίζονται οι πρώτες ολυμπιάδες, όταν η Αίγυπτος συμμετείχε ως χώρα της ευρωπαϊκής ζώνης) και η μόλις τρίτη επί ομάδας άλλης ηπείρου.
Συμμετέχοντες
Η FIBA παραχώρησε αυτοδίκαιη συμμετοχή μόνο στη διοργανώτρια χώρα, αφού τόσο η κάτοχος του τίτλου Σοβ. Ένωση όσο και η εν ενεργεία παγκόσμια πρωταθλήτρια Γιουγκοσλαβία είχαν διαλυθεί το 1991. Τα υπόλοιπα έντεκα εισιτήρια δόθηκαν στους καλύτερους των ηπειρωτικών ζωνών - όλες οι ζώνες χρησιμοποίησαν ως κριτήριο το πρωτάθλημά τους εκτός απ' την ευρωπαϊκή, η οποία διεξήγαγε (για τελευταία φορά) ειδικό τουρνουά. Πιο συγκεκριμένα:
Εξωτερικοί σύνδεσμοι
Κατηγορία:Ολυμπιακά τουρνουά καλαθοσφαίρισης ανδρών
Αφίδνες
Οι Αφίδνες είναι χωριό της Δημοτικής Κοινότητας Αφιδνών στη βόρεια έξοδο από το λεκανοπέδιο των Αθηνών πλησίον του Αγίου Στεφάνου. Ανήκει διοικητικά στον Δήμο Ωρωπού. Εντοπίζεται στους ανατολικούς πρόποδες της Πάρνηθας. Το χωριό παλαιότερα ονομαζόταν Κιούρκα, ονομασία που εξακολουθεί να χρησιμοποιείται. Η λέξη Κιούρκα, προέρχεται από το αλβανικό επώνυμο Qurk που στα ελληνικά αποδίδεται ως Κυριάκος. Μετονομάστηκε σε Αφίδνες το 1919. Οι Αφίδνες συνορεύουν με τον Άγιο Στέφανο, το Πολυδένδρι, το Καπανδρίτι, το Κρυονέρι και τη Μαλακάσα.
Περιγραφή των οικισμών
Αποτελείται από ένα κοινοτικό διαμέρισμα, καταλάμβανει έκταση 34,6 τ.χλμ. και ο πληθυσμός του σύμφωνα με την απογραφή του 2011 είναι 3.642 κάτοικοι κατανεμημένος σε 6 οικισμούς. Συνορεύει με τον Εθνικό Δρυμό της Πάρνηθας και απαγορεύεται η δόμηση στα δάση του όρους. Σε έκταση όπου βρίσκεται ο νεόκτιστος οικισμός εντός του εγκεκριμένου ρυμοτομικού σχεδίου έκτασης 7.636 στρεμμάτων/1.876 οικοπέδων του Οικοδομικού Συνεταιρισμού Υγειονομικών με την επωνυμία «Διεθνής Ιπποκράτειος Πολιτεία ΣΥΝΠΕ» εντοπίζεται η λίμνη Μπελέτσι. Ο οικισμός δημιουργήθηκε στην Αγία Τριάδα με το προεδρικό διάταγμα του 1977 που επέτρεψε στον οικοδομικό συνεταιρισμό να δημιουργήσει οικισμό στην περιοχή αυτή, που μέχρι τότε ανήκε σε 166 ιδιοκτήτες εξ΄ αδιαιρέτου μερίδων γεωργικών εκτάσεων και ιδιωτικού δάσους. Αρχικά ο οικισμός άτυπα ονομάστηκε «Διεθνής Ιπποκράτειος Πολιτεία» από το όνομα του οικοδομικού συνεταιρισμού αλλά στην συνέχεια μετονομάστηκε με Π.Δ. σε Αγία Τριάδα από το τοπωνύμιο της περιοχής, από το όνομα μικρής εκκλησίας που προϋπήρχε.
Πορεία πληθυσμού
Η κοινότητα περιλαμβάνει τους παρακάτω 6 οικισμούς με πληθυσμό σύμφωνα με την απογραφή του 2011 (σε παρένθεση απογραφή 2001):
οι Αφίδνες 1.908 (1.736), η Αγία Τριάδα 959 (83), η Δροσοπηγή 156 (153), ο Κοκκινόβραχος 195 (175), η Κοσμοθέα 131 (51), ο Σταθμός Αφιδνών 293 (345).
Ιστορικά στοιχεία
Οι Αφίδνες στην αρχαιότητα ήταν ένας από τους Αττικούς δήμους που συνένωσε ο Θησέας, δημιουργώντας το Αθηναϊκό κράτος. Η ακρόπολη των αρχαίων Αφιδνών εντοπίζεται στην θέση Κοτρώνι κοντά στο σημερινό Καπανδρίτι. Συνδέεται με μύθο σχετικό με την αρπαγή της Ωραίας Ελένης από τον Θησέα και τον φίλο του Πέριθο. Από τις Αφίδνες κατάγονταν ο πολέμαρχος Καλλίμαχος και οι τυρρανοκτόνοι Αρμόδιος και Αριστογείτων.
Διοικητικές μεταβολές
Με την εφαρμογή της πρώτης διοικητικής διαίρεσης οι Αφίδνες εντάχθηκαν στον διευρυμένο δήμο Μαραθώνα στον οποίο παρέμειναν μέχρι το 1912. Με την εφαρμογή της τότε διοικητικής διαίρεσης οι Αφίδνες (με το όνομα Κιούρκα) ορίστηκαν έδρα της κοινότητας Κιούρκων, μετέπειτα κοινότητας Αφιδνών η οποία αρχικά συμπεριέλαβε στα όριά της, εκτός από τις Αφίδνες, τους οικισμούς Μπογιάτι (Άνοιξη), Λιοσάτι (Κοκκινόβραχος) και Άγιος Μερκούριος, Νέα Ζοργιάνη και Άγιος Στέφανος. Η κοινότητα διατηρήθηκε μέχρι τα τέλη του 2010, οπότε αποτέλεσε μέρος του νέου διευρυμένου δήμου Ωρωπού.
Εξωτερικοί σύνδεσμοι
Αφιδνες Κατηγορία:Χωριά του νομού Αττικής